**П Р О Т О К О Л**

**№28**

**от извънредно заседание на Общински съвет Иваново, област Русе**

**проведено на 19.06.2025 г. в заседателната зала на община Иваново, област Русе**

На 19.06.2025 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 12 общински съветника при общ брой 13.

Отсъства: г-н Борис Йорданов

В работата на Общинския съвет взеха участие:

Г-н Георги Миланов – Кмет на Община Иваново

Кметове на населени места и кметски наместници.

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Миланов, имате покани с дневния ред, който предлагам да стане дневен ред на днешното заседание. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Одобряване на актуализираната бюджетна прогноза за 2025-2028 г.

Вносител: Георги Миланов – Кмет на Община Иваново

Докладна записка вх. №224/ 13.06.2025 г.

ПО ПЪРВА ТОЧКА:

Г-н Мариян Драшков – Докладна записка №224 относно Одобряване на актуализираната бюджетна прогноза за 2025-2028 г.? Давам думата на г-н Пеков за становище на първа комисия.

Г-н Никола Пеков – Разгледахме докладната, становището на първа комисия е, че следва да гласуваме така, както ни е предложено, защото на практика са спазени всички изисквания, плюс това е отворен документ за периода 2025-2028 г. Не са допуснати планирани разходи, без да са осигурени средства. Ако има нещо допълнително, то ще влезе в последствие. Нямам какво друго да кажа, ако колегите имат…

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Съгласно Закона за публичните финанси трябва да се одобри такава прогроза, положително становище.

Г-н Мариян Драшков – Благодаря. Давам думата за становище на втора комисия?

Г-н Николай Градев – Подкрепяме докладната.

Г-н Мариян Драшков - Имате думата за изказвания... Ако няма желаещи да преминем към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | - |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№301

На основание чл. 21, ал. 1, т. 6 и т. 12, чл. 21, ал. 2 във връзка с чл. 27, ал. 4 и ал. 5 от Закона за местното самоуправление и местната администрация, чл. 83, ал. 2 от Закона за публичните финанси, чл. 27, ал. 2 от Наредбата на Общински съвет Иваново за условията и реда за съставяне на бюджетната прогноза за местните дейности за следващите три години, за съставяне, приемане и отчитане на бюджета на Община Иваново, във връзка с Решение № 88/24.02.2025 г. на Министерски съвет за одобряване на законопроект за държавния бюджет на Република България за 2025 г. и материалите към него, Общински съвет Иваново РЕШИ:

**Одобрява** Актуализирана бюджетна прогноза за 2025-2028 г. за постъпленията от местни приходи и на разходите за местни дейности на Община Иваново, съгласно *Приложение № 1*, неразделна част от настоящото решение.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3 (три) листа и 20 (двадесет) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*